സിഎസ്കെ പ്ലേ ഓഫിലെത്തിയാല് ധോണി ബാറ്റിങ് പൊസിഷന് മാറണം: ഗംഭീര് ഐപിഎല്ലില് വയസന് പടയെന്ന കളിയാക്കലുകള് ഏറെ കേട്ടിട്ടുള്ളതാണ് ചെന്നൈ സൂപ്പര് കിങ്സ് സംഘം. എന്നാല് പ്രായത്തെ കളിയാക്കിയവര്ക്കെല്ലാം കളിക്കളത്തിലെ പ്രകടനങ്ങള് കൊണ്ടാണ് ചെന്നൈ മറുപടി നല്കിയിട്ടുള്ളത്. ചെന്നൈ നിരയെ ഇപ്പോള് പരിശോധിക്കുമ്ബോഴും ടീമിലെ പ്രധാനതാരങ്ങളെല്ലാവരും തന്നെ മുതിര്ന്ന താരങ്ങളാണ്. എങ്കിലും ഐപിഎല്ലില് പ്ലേ ഓഫ് സാധ്യതകള് ഏറ്റവും കൂടുതല് കണക്കാക്കപ്പെടുന്ന ടീമാണ് ചെന്നൈ. ഇപ്പോഴിതാ സിഎസ്കെ പ്ലേഓഫിലേക്ക് കടക്കുകയാണെങ്കില് നായകന് എംഎസ് ധോണി നാലാം നമ്ബറില് ബാറ്റ് ചെയ്യാനിറങ്ങണമെന്ന് ആവശ്യപ്പെട്ടിരിക്കുകയാണ് മുന് ഇന്ത്യന് താരം ഗൗതം ഗംഭീര്. യുഎഇയില് രണ്ടാംപാദ മല്സരങ്ങള് പുനരാരംഭിച്ച ശേഷം സിഎസ്കെയുടെ രണ്ടു കളികളിലും ധോണി ആറാമനായാണ് ഇറങ്ങിയിരുന്നത്. നോക്കൗട്ട് റൗണ്ടില് കോലി നാലാമനായി ഇറങ്ങികാണാനാണ് ആഗ്രഹം. ഒരു ക്യാപ്റ്റനെ സംബന്ധിച്ച് ഏറ്റവും നല്ല കാര്യം അയാള്ക്കു ആഗ്രഹിക്കുന്ന ബാറ്റിങ് പൊസിഷനില് ഇറങ്ങാമെന്നതാണ്. ഗംഭീര് പറഞ്ഞു. അതേസമയം കഴിഞ്ഞ സീസണിലേത് പോലെ നിരാശപ്പെടുത്തുന്നതാണ് മുന് ഇന്ത്യന് നായകന്റെ ഇത്തവണത്തെയും പ്രകടനം. എന്നാല് ക്യാപ്റ്റന് എന്ന നിലയില് ധോണി ടീമിന്ന പകരുന്ന ഊര്ജം ചെറുതല്ല. പ്രായം തളര്ത്തുന്ന സംഘമെന്ന വിമര്ശനങ്ങള്ക്കിടയിലും സിഎസ്കെ വിജയിക്കുന്നുണ്ടെങ്കില് ധോണി എന്ന ക്യാപ്റ്റനും അതില് നിര്ണായകമായ പങ്കുണ്ടെന്ന് വേണം അനുമാനിക്കാന്.